83. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/26941 της 20 Ιαν./8 Φεβρ.  1978 (ΦΕΚ Β’ 95) Περί καθορισμού των τεχνικών όρων και προϋποθέσεων συνδέσεως αυτοκινήτων οχημάτων με ρυμουλκούμενα ή ημιρυμουλκούμενα. Έχοντας υπόψη: 1.Το άρθρο 54, παράγρ. 4 του Κώδικα Οδικής Κυκλοφορίας, που κυρώθηκε με το νόμο 614/77 (ΦΕΚ 167/Α΄ /1977). 2.Τις διατάξεις του νόμου 383/1976. 3.Τις διατάξεις του υπ’ αριθ. 1161/77 Π.Δ/τος, για τις μέγιστες διαστάσεις και βάρη των αυτοκινήτων οχημάτων κλπ. 4.Τις ΣΤ-20210/73 και ΣΤ-100279/70 αποφάσεις μας, αποφασίζουμε: Καθορίζουμε τους όρους και τις προϋποθέσεις ρυμουλκήσεως οχημάτων με αυτοκίνητα, ως ακολούθως: ΚΕΦΑΛΑΙΟ Α΄. Συγκρότηση Αρθρωτών Οχημάτων. 1.Κυκλοφορία αρθρωτών οχημάτων, φορτηγών ή λεωφορείων, με ενιαίαν άδεια. Στις άδειες κυκλοφορίας των οχημάτων αυτών αναγράφονται τα τεχνικά στοιχεία και τα στοιχεία ταυτότητος του ρυμουλκού και του ημιρυμουλκουμένου, από τα οποία αποτελείται το αρθρωτό όχημα, σε κάθε δε περίπτωση μεταβολής οποιουδήποτε στοιχείου ή αντικαταστάσεως του ρυμουλκού ή του ημιρυμουλκουμένου εφ’ όσον τούτο επιτρέπεται από τις ισχύουσες σχετικές διατάξεις, απαιτείται η έκδοση νέας αδείας κυκλοφορίας της μονάδας. 2.Κυκλοφορία αρθρωτών φορτηγών, που συγκροτούνται από ρυμουλκό και ημιρυμουλκούμενο, το καθένα από τα οποία είναι εφοδιασμένο με άδεια κυκλοφορίας, ως ανεξάρτητη μονάδα. Στις περιπτώσεις αυτές πρέπει να πληρούνται οι ακόλουθες προϋποθέσεις: α)Το μέγιστο επιτρεπόμενο βάρος του ημιρυμουλκουμένου, που αναγράφεται στην άδεια κυκλοφορίας του, δεν επιτρέπεται να είναι μεγαλύτερο της μεγίστης ικανότητας έλξεως που αναγράφεται στην άδεια του ρυμουλκού. β)Το βάρος του ρυμουλκούμενου που επιπίπτει στην πλάκα του ρυμουλκού πρέπει να είναι μικρότερον ή το πολύ ίσο προς την αναγραφόμενη στη άδεια κυκλοφορίας του ρυμουλκού ένδειξη του μεγίστου επιτρεπομένου φορτίου στην πλάκα του. γ)Έλξη φορτωμένων μη ημιρυμουλκουμένων οχημάτων με ρυμουλκά δεν επιτρέπεται. δ)Αρθρωτά οχήματα μεταφοράς επιβατών (λεωφορεία) επιτρέπεται να κυκλοφορούν μόνο ως ενιαίες κυκλοφοριακές μονάδες και συνεπώς για τα οχήματα αυτά ισχύουν οι όροι της παραγράφου 1 του παρόντος κεφαλαίου. ΚΕΦΑΛΑΙΟ Β΄. Συγκρότηση Συρμών. 1.Κυκλοφορία φορτηγών συρμών, εφοδιασμένων με μίαν άδεια. Στις περιπτώσεις αυτές, ισχύουν οι όροι της παραγράφου 1 του Κεφαλαίου Α΄ της παρούσης. 2.Κυκλοφορία συρμών, που συγκροτούνται από φορτηγό αυτοκίνητο και φορτηγό ρυμουλκούμενο, το καθένα από τα οποία είναι εφοδιασμένο με άδεια κυκλοφορίας ως ανεξάρτητη μονάδα. α)Φορτηγά αυτοκίνητα επιτρέπεται να σύρουν μόνο ρυμουλκούμενα (όχι ημιρυμουλκούμενα) οχήματα. β)Το μέγιστο επιτρεπόμενο βάρος του ρυμουλκουμένου το οποίο αναγράφεται στην άδεια κυκλοφορίας του, πρέπει, να είναι μικρότερο ή το πολύ ίσο με το μέγιστο επιτρεπόμενο βάρος ρυμουλκουμένου, που αναγράφεται στην άδεια του φορτηγού αυτοκινήτου που το σύρει. γ)Έλξη φορτωμένων ρυμουλκουμένων από άφορτα φορτηγά αυτοκίνητα δεν επιτρέπεται, ειμή μόνο αν το μέγιστο επιτρεπόμενο βάρος του ρυμουλκουμένου είναι μικρότερο ή το πολύ ίσο προς το απόβαρο του έλκοντος του αναγραφομένου στην άδεια κυκλοφορίας αυτού. δ)Μεταφορά επιβατών με ρυμουλκούμενα δεν επιτρέπεται, εξαιρουμένων μόνο των αρθρωτών λεωφορείων. ΚΕΦΑΛΑΙΟ Γ΄. Έλξη Ρυμουλκουμένων με επιβατηγά και ελαφρά  φορτηγά Αυτοκίνητα. 1.Επιβατηγά και ελαφρά φορτηγά αυτοκίνητα, μεγίστου επιτρεπομένου βάρους μέχρι 3.500 χιλιογράμμων μπορεί κατ’ αρχήν να έλκουν μόνον ρυμουλκούμενα(όχι ημιρυμουλκούμενα) ελαφρά ή ρυμουλκούμενα μεγίστου επιτρεπομένου βάρους μεγαλυτέρου των 750 χιλιογράμμων εφ’ όσον πληρούνται αθροιστικώς οι κατωτέρω τεχνικοί όροι κατά περίπτωση. α)Ρυμουλκούμενα μη διαθέτοντα σύστημα πεδήσεως. 1.Το μέγιστο επιτρεπόμενο βάρος του ρυμουλκουμένου δεν μπορεί να είναι μεγαλύτερο από τό ήμισυ του αθροίσματος του αποβάρου του έλκοντος οχήματος και του βάρους του οδηγού αυτού, το οποίο λαμβάνεται ίσο προς 70 χιλιόγραμμα. 2.Το άθροισμα των μεγίστων επιτρεπομένων βαρών του έλκοντος οχήματος και του ρυμουλκουμένου δεν θα είναι μεγαλύτερο από 3.500 χιλιόγραμμα. β)Ρυμουλκούμενα διαθέτοντα σύστημα πεδήσεως:  (1)Το σύστημα πεδήσεως πρέπει να διαθέτει τροχοπέδες πορείας και σταθμεύσεως που να πληροί όλους τους όρους των παραγράφων 1, 2, 3, 4 του άρθρου 56 του ΚΟΚ να διαθέτει δε και διάταξη αυτομάτου ακινητοποιήσεως του ρυμουλκουμένου σε περίπτωση αποσπάσεως αυτού από το έλκον όχημα. Η διάταξη αυτή αυτομάτου ακινητοποιήσεως σε περίπτωση αποσπάσεως του ρυμουλκουμένου από το έλκον όχημα δεν είναι απαραίτητη αν πρόκειται για ρυμουλκούμενο μονοαξονικό ή διαξονικό ή μεταξύ των αξόνων του οποίου απόσταση είναι μικρότερη του ενός μέτρου το δε μέγιστο επιτρεπόμενο βάρος του ρυμουλκουμένου δεν είναι μεγαλύτερο από 1.500 χιλιόγραμμα. Στην περίπτωση όμως αυτή είναι απαραίτητο να υπάρχει η διάταξη δευτερευούσης συνδέσεως που προβλέπει η παράγραφος 18 του άρθρου 81 του Κ.Ο.Κ. (2)Το μέγιστο επιτρεπόμενο βάρος του ρυμουλκουμένου δεν επιτρέπεται σε καμμιά από τις περιπτώσεις της παρούσης παραγράφου β να είναι μεγαλύτερο από το απόβαρο του έλκοντος οχήματος. 2.Για να επιτραπεί, κατά τα ανωτέρω, έλξη ρυμουλκουμένου από επιβατηγό ή ελαφρό φορτηγό αυτοκίνητο, χρειάζεται να χορηγηθεί ειδικό σημείωμα, κατόπιν επιθεωρήσεως του έλκοντος μαζί με το ρυμουλκούμενο όχημα, από την Υπηρεσία Συγκοινωνιών του Νομού στο οποίο κατοικεί ο κάτοχος του έλκοντος αυτοκινήτου. Το σημείωμα αυτό θα περιλαμβάνει τον αριθμό κυκλοφορίας του έλκοντος αυτοκινήτου, τα στοιχεία ταυτότητος (κατηγορία, εργοστ. κατασκευής, τύπος και αριθμός πλαισίου ως και τα βασικά τεχνικά στοιχεία (αριθμός αξόνων διαστάσεις, μέγιστον επιτρεπόμενον βάρος) του ρυμουλκουμένου καθώς και την κατηγορία αδείας οδηγήσεως την οποία πρέπει να κατέχει αυτός που θα οδηγεί το έλκον όχημα όταν είναι συνδεδεμένο με αυτό το ρυμουλκούμενο, θα το έχει δε υποχρεωτικά μαζί του ο οδηγός του έλκοντος αυτοκινήτου, και θα το δείχνει, όταν του ζητείται από τα αρμόδια για τον έλεγχο αστυνομικά όργανα. (Μετά τη σελ. 262,9572) Σελ. 262,9573 Τεύχος 668-Σελ. 139 Κώδικας Οδικής Κυκλοφορίας 21.Ε.ι.82 ΚΕΦΑΛΑΙΟ Δ΄. Καθορισμός των απαραιτήτων τεχνικών στοιχείων ελκόντων (ρυμουλκών, φορτηγών και επιβατηγών αυτοκινήτων), ελκομένων (ρυμουλκουμένων & ημιρυμουλκουμένων), αρθρωτών οχημάτων και Συρμών. 1.Τα απαραίτητα τεχνικά στοιχεία των ελκόντων ρυμουλκών και φορτηγών αυτοκινήτων, των αρθρωτών οχημάτων ως και των κυκλοφορούντων συρμών με άδειαν ως ενιαία μονάδα, θα καθορίζονται από τις Περιφερειακές Υπηρεσίες Συγκοινωνιών, σύμφωνα με τις οδηγίες που περιλαμβάνονται στο Παράρτημα Α΄ της αποφάσεως αυτής. 2.Για την διαπίστωση από τις αρμόδιες Υπηρεσίες Συγκοινωνιών της συνδρομής των προϋποθέσεων των παραγράφων 2 και 3 του προηγουμένου κεφαλαίου Γ΄ της παρούσης, που αναφέρονται στις σχέσεις βαρών έλκοντος και ρυμουλκουμένου, το απόβαρο του έλκοντος αυτοκινήτου λαμβάνεται από τα στοιχεία της εγκρίσεως του τύπου αυτού από το Υπουργείο Συγκοινωνιών, σε περίπτωση δε που δεν υπάρχει έγκριση, ζυγίζεται το όχημα, έτοιμο για κυκλοφορία, χωρίς οδηγό, επιβάτες και αποσκευές. Το μέγιστο επιτρεπόμενο βάρος του ρυμουλκουμένου θα λαμβάνεται επίσης από την αντίστοιχη έγκριση του Υπουργείου Συγκοινωνιών και σε περίπτωση που δεν υπάρχει έγκριση, από τον έντυπο κατάλογο του εργοστασίου κατασκευής του. ΚΕΦΑΛΑΙΟ Ε’ Γενικοί όροι. Πέρα από τους αναφερομένους στα προηγούμενα κεφάλαια ειδικότερους όρους για τις περιπτώσεις έλξεως οχημάτων από άλλα, πρέπει να πληρούνται και οι εξής γενικοί όροι: 1.H όλη διάταξη συνδέσεως του ελκομένου μετά του έλκοντος οχήματος θα πρέπει να είναι επαρκούς αντοχής. 2.Οι σύνδεσμοι πρέπει να διαθέτουν μηχανισμό που να εξασφαλίζει την σύνδεση είτε αυτόματα είτε με κατάλληλο ευχερή χειρισμό, για να αποκλείεται εντελώς αθέλητη αποσύνδεση. 3.Αμφότερα τα συνδεόμενα οχήματα πρέπει να πληρούν όλους τους όρους του Κ.Ο.Κ., προπαντός τους αφορώντες στα συστήματα τροχοπεδήσεως (άρθρα 56 και 57 του Κ.Ο.Κ.) και φωτισμού (φώτα ανακλαστικά στοιχεία) και να έχουν τις οριζόμενες, κατά περίπτωση, από τις παραγράφους 22 και 24 του άρθρου 81 του Κ.Ο.Κ. πινακίδες. 4.Η σύνδεση μεταξύ έλκοντος και ρυμουλκουμένου θα γίνεται είτε με το σύστημα ράβδων που σχηματίζουν σταθερό ισοσκελές τρίγωνο με τον πλησιέστερο προς το έλκον όχημα άξονα του ρυμουλκουμένου είτε με άλλο σύστημα που να εξασφαλίζει όμως οπωσδήποτε σύνδεση άκαμπτη, κατά την οριζόντια έννοια, με τον πλησιέστερο προς το έλκον όχημα άξονα του ρυμουλκουμένου. ΚΕΦΑΛΑΙΟ ΣΤ’ Έλξη Μηχανοκινήτων Οχημάτων που έπαθαν Βλάβη. 1.Η έλξη μηχανοκινήτων οχημάτων που δεν μπορεί να κινηθούν αυτοδύναμα, λόγω βλάβης, επιτρέπεται μόνον με γερανοφόρα αυτοκίνητα. 2.Το όχημα που έπαθε βλάβη, για να ρυμουλκηθεί, πρέπει απαραίτητα να είναι άφορτο. 3.Κατά την έλξη, σύμφωνα με τ’ ανωτέρω, οχήματος που έχει υποστεί βλάβη, πρέπει ο πλησιέστερος προς το έλκον, γερανοφόρο αυτοκίνητο, άξονας του ελκομένου οχήματος να είναι ανυψωμένος, ώστε να αποκλείεται η επαφή των τροχών του άξονος αυτού με το οδόστρωμα. Σελ. 262,9574 Τεύχος 668-Σελ. 140 Επίσης πρέπει να λαμβάνονται μέτρα για την εξασφάλιση της κατάλληλης αποστάσεως μεταξύ έλκοντος και ελκομένου οχήματος, κατά την πορεία, ώστε να αποκλείονται οι προς τα δεξιά ή αριστερά του άξονος κινήσεως αποκλίσεις μεταξύ έλκοντος και ελκομένου, ως και η πρόσκρουση του ελκομένου επί του έλκοντος στις στροφές ή στις επιβραδύνσεις. 4.Κατ’ εξαίρεση από τα ανωτέρω, η έλξη αφόρτου μηχανοκινήτου οχήματος που δεν μπορεί να κινηθεί αυτοδύναμα λόγω βλάβης, επιτρέπεται με φορτηγό ή ρυμουλκό εφ’ όσον: α)Το σύστημα διευθύνσεως του ελκομένου οχήματος δεν έχει πάθει βλάβη. β)Το ελκόμενο οδηγείται από πρόσωπο που έχει ισχύουσα άδεια οδηγήσεως αυτοκινήτου. γ)Πληρούνται αι προϋποθέσεις της παρ. 1 του κεφαλ. Ε΄ της παρούσης αποφάσεως, καθώς και του δευτέρου εδαφίου της παραγράφου 3 του παρόντος Κεφαλαίου. δ)Η έλξη θα γίνεται με ταχύτητα που δεν θα υπερβαίνει τα 30 χιλ. την ώρα, μέσα σε κατοικημένες περιοχές και 50 χιλιόμετρα την ώρα σε ακατοίκητες περιοχές. ε)Το μέγιστο επιτρεπόμενο βάρος του ελκομένου δεν θα είναι μεγαλύτερον από το απόβαρο του έλκοντος. Από της ενάρξεως ισχύος της παρούσης αποφάσεως κάθε προγενέστερη διάταξη που ρυθμίζει διαφορετικά τα θέματα της ρυμουλκήσεως οχημάτων με αυτοκίνητα καταργείται. Η παρούσα απόφαση θα δημοσιευθεί στην εφημερίδα της Κυβερνήσεως και θα αρχίσει να εφαρμόζεται από την ημερομηνία ισχύος των διατάξεων του Κώδικος Οδικής Κυκλοφορίας. ΠΑΡΑΡΤΗΜΑ Α΄. Καθορισμός των Τεχνικών Στοιχείων: - Ρυμουλκών Αυτοκινήτων. - Φορτηγών Αυτοκινήτων χρησιμοποιουμένων για την    έλξη ρυμουλκουμένων. - Ημιρυμουλκουμένων οχημάτων. - Ρυμουλκουμένων Οχημάτων. - Αρθρωτών Οχημάτων και - Συρμών 1.Ρυμουλκά αυτοκίνητα & φορτηγά χρησιμοποιούμενα για έλξη ρυμουλκουμένων. α.Μέγιστο επιτρεπόμενο βάρος (MR) και μέγιστα φορτία των αξόνων. Τα στοιχεία αυτά λαμβάνονται από την έγκριση του τύπου του αυτοκινήτου μόνο δε σε περίπτωση μεταχειρισμένων αυτοκινήτων, τύπων κατασκευασθέντων πριν από την ισχύ της υπ’ αριθ. ΣΤ/29900/77 αποφάσεως του Υπουργείου και εάν δεν έχει εκδοθεί για τον τύπο παλαιότερα έγκριση, τα εν λόγω στοιχεία θα λαμβάνονται από το έντυπο εγχειρίδιο, του εργοστασίου κατασκευής. Αν τα ως ανωτέρω ευρισκόμενα στοιχεία υπερβαίνουν τα μέγιστα όρια που προβλέπει το υπ’ αριθ. 1161/77 Π.Διάταγμα ως τελικές τιμές τους θα λαμβάνονται εκείνες που προκύπτουν μετά τον περιορισμό τους στα όρια που ορίζει το εν λόγω Διάταγμα. 21.Ε.ι.82 Κώδικας Οδικής Κυκλοφορίας β.Απόβαρο (AR) Το απόβαρο των με ρυμουλκών ευρίσκεται κατόπιν ζυγίσεως του αυτοκινήτου ετοίμου προς κυκλοφορία (με εγκατεστημένη την πλάκα επικαθήσεως του ημιρυμουλκουμένου, τον εφεδρικό τροχό, τις δεξαμενές πλήρεις με καύσιμο και τα συνήθη εργαλεία) αφού προστεθούν στο εκ ζυγίσεως ευρεθέν βάρος 140 KG (βάρος οδηγού και συνοδηγού), των δε φορτηγών αυτοκινήτων, σύμφωνα με τη διαδικασία που ορίζεται στο κεφάλαιο Α΄ της υπ’ αριθ. ΣΤ/138750/69 αποφάσεως του Υπουργείου. γ.Μέγιστο φορτίο επί της πλακός του ρυμουλκού (ΦΠΡ). Το στοιχείο αυτό καθορίζεται από τη σχέση: ΦΠΡ= ΜR – AR Η τιμή ΦΠR που προκύπτει από τη σχέση αυτή συγκρίνεται με την αντίστοιχη τιμή που αναφέρεται στην έγκριση του τύπου του ρυμουλκού ή το τεχνικό εγχειρίδιο του κατασκευαστού (εφ’ όσον αναγράφεται το στοιχείο τούτο), αναγράφεται δε στην άδεια κυκλοφορίας του ρυμουλκού, η μικρότερη από τις δύο συγκρινόμενες τιμές. δ.Ωφέλιμο φορτίο φορτηγού αυτοκινήτου (ΩR). Τούτο προκύπτει από την σχέση: ΩR=MR-AR ε.Ελκτική ικανότης ρυμουλκού (ΕR) Με τον όρο αυτό εννοούμε το μέγιστο επιτρεπόμενο βάρος ημιρυμουλκουμένου το οποίο μπορεί να έλκεται από το υπόψη ρυμουλκό. Το στοιχείο αυτό (ΕR) το καθορίζουμε από την σχέση: ΕR=Ma -AR όπου ΑR το απόβαρο του ρυμουλκού, όπως ορίζεται στην παράγραφο 1Β του παρόντος, και Μa, το μέγιστον επιτρεπόμενον βάρος του αρθρωτού οχήματος, καθοριζόμενο σύμφωνα με τα οριζόμενα στην παράγραφο 3α του παρόντος. στ.Ελκτική ικανότης φορτηγού αυτοκινήτου (ΕΦ). Καθορίζεται από την σχέση: ΕΦ=MS-MR όπου ΜR το μέγιστο επιτρεπόμενο βάρος του φορτηγού αυτοκινήτου, όπως καθορίζεται στην παράγραφο 1α του παρόντος και ΜS το μέγιστο επιτρεπόμενο βάρος συρμού, καθοριζόμενο σύμφωνα με τα οριζόμενα στην κατωτέρω παράγραφο 4α. 2.Ρυμουλκούμενα και Ημιρυμουλκούμενα οχήματα α)Μέγιστο επιτρεπόμενο βάρος (Μρ). Το μέγιστο επιτρεπόμενο βάρος ρυμουλκουμένου ή ημιρυμουλκουμένου οχήματος καθορίζεται με τον τρόπον που περιγράφεται στην παράγραφο 1α του παρόντος. β.Απόβαρο (Αρ). Το απόβαρο ρυμουλκουμένου ή ημιρυμουλκουμένου οχήματος ευρίσκεται με ζύγιση του οχήματος αφόρτου, αλλ’ ετοίμου προς κυκλοφορία. γ.Ωφέλιμο φορτίο (Ωρ). Το ωφέλιμο φορτίο του ρυμουλκουμένου ή ημιρυμουλκουμένου υπολογίζεται από την σχέση: Ωρ=Μρ-Αρ δ.Μέγιστο επιτρεπόμενο φορτίο στην θέση του πείρου του ημιρυμουλκουμένου (ΦΠρ). Το στοιχείο τούτο λαμβάνεται από την αντίστοιχη έγκριση του τύπου του ρυμουλκουμένου. Αν πρόκειται για ημιρυμουλκούμενο τύπου που κατασκευάσθηκε πριν από την ισχύ της υπ’ αριθ. ΣΤ/29900/77 αποφάσεως και δεν έχει εκδοθεί έγκριση τύπου θα υποβάλλεται φύλλο υπολογισμού επιπτώσεων των φορτίων του ημιρυμουλκουμένου, στον άξονα ή το σύστημα των αξόνων του, και στην θέση του πείρου ζεύξεως. Για τον υπολογισμό αυτό, το ωφέλιμο φορτίο θεωρείται ομοιόμορφα κατανεμημένο στην ωφέλιμη επιφάνεια του δαπέδου (δηλαδή εκείνη που δέχεται το ωφέλιμο φορτίο) του ημιρυμουλκουμένου, και υπό την προϋπόθεση μη υπερβάσεως των ορίων του υπ’ αριθ. 1161/Π.Δ/τος, τόσο ως προς το φορτίο στον άξονα ή το σύστημα των αξόνων όσο και προς το μέγιστο επιτρεπόμενο φορτίο του ρυμουλκουμένου. 3.Αρθρωτά Οχήματα α.Μέγιστο επιτρεπόμενο βάρος (Μα) Κατ’ αρχήν ελέγχουμε αν πληρούται η σχέση ΦΠR= ΦΠΡ, η οποία αποτελεί βασική προϋπόθεση για τον συνδυασμό των δύο οχημάτων που συγκροτούν το αρθρωτό. Εφ’ όσον πληρούται η προϋπόθεση αυτή καθορίζουμε το μέγιστο επιτρεπόμενο βάρος του αρθρωτού οχήματος (Μα) ως εξής: Yπολογίζουμε τις έξ (6) τιμές ΜΑ που προκύπτουν από την εφαρμογή του κατωτέρω τύπου. Μα1 = AR + Μρ ..............(1) Μα2 = MR + ΟΑρ ...........(2) Μα3 = 2 ΜR .......……….(3) Μα4 = 1.000 Ν ................(4) Μα5 = 3.36 HR ................(5) Μα6 = 100 md. 11id ........(6)                 0,15 a όπου: -  Μρ, AR και MR είναι τα στοιχεία που αναφέρονται στις παραγράφους 2α, 1β και 1α αντιστοίχως σε (ΚΡ). -  Ν η πραγματική ισχύς του κινητήρος κατά DIN 70020 (σε ίππους). -  HR το μέγιστο φορτίο του κινητηρίου άξονος ή του συστήματος κινητηριών αξόνων (σε ΚΡ) (η τιμή του HR καθορίζεται λαμβανομένων υπ’ όψη και των περιορισμών του υπ’ αριθ. 1161/77 Π.Δ/τος). -  md η μεγίστη ροπή στρέψεως του κινητήρος (σε kpm). -  i1 η σχέση μεταδόσεως (σχέση στροφών εισόδου – εξόδου) του κιβωτίου ταχυτήτων, στην πρώτη ταχύτητα. -  iδ η σχέση μεταδόσεως (σχέση στροφών εισόδου – εξόδου) του διαφορικού. (Σε περίπτωση περισσοτέρων του ενός διαφορικών, με διαφορετικές σχέσεις μεταδόσεως, ως iδ λαμβάνεται η μικρότερη των σχέσεων αυτών). -  α η ενεργός ακτίς των ελαστικών των τροχών (σε cm) υπολογιζομένη από τις διαστάσεις αυτών, με την σχέση                            ψ      α = (χ  +       ). 2,54 όπου χ η πρώτη και ψ  η δευτέρα                        2 διάσταση, όπως δίδονται συνήθως για τα ελαστικά (π.χ. για τα ελαστικά διαστάσεων 11.00 Χ 20 είναι Χ = 11 και ψ = 20, οπότε:                    20    α = (11+         ) 2,54 = 21 Χ 2,54 = 53,34 cm).                     2 -Αφού υπολογισθούν όλες οι τιμές του Μa που προκύπτουν από τις ανωτέρω σχέσεις, γίνονται οι εξής συγκρίσεις: Σύγκριση 1η. Συγκρίνουμε τις τιμές Μα3 και Μα4 και σημειώνουμε την μικρότερη από αυτές. (Μετά τη σελ. 262,9574) Σελ. 262,9575 Τεύχος 668-Σελ. 141 Κώδικας Οδικής Κυκλοφορίας 21.Ε.ι.82 Σύγκριση 2α. Συγκρίνουμε τις τιμές Μα 5 Και Μα 6 και σημειώνουμε επίσης την μικρότερη από αυτές. Σύγκριση 3η. Οι δύο μικρότερες τιμές που προέκυψαν από τις προηγούμενες συγκρίσεις, συγκρίνονται τώρα μεταξύ τους, και σημειώνουμε την μεγαλύτερη, την οποία ονομάζουμε Μat. Ως τελική τιμή του Μa καθορίζουμε την μικρότερη από τις Μa1, Μa2 και Ματ, υπό την προϋπόθεση ότι η τελική αυτή τιμή δεν υπερβαίνει τις αντίστοιχες οριακές τιμές του υπ’ αριθ. 1161/77 Π.Δ/τος και του κατασκευαστού του ρυμουλκού. Σε αντίθετη περίπτωση, το Μa περιορίζεται στη μικρότερη από τις δύο αυτές οριακές τιμές (την οριακή τιμή του κατασκευαστού του ρυμουλκού, εφ’ όσον ορίζεται από το εργοστάσιο, τη βρίσκουμε στην έγκριση του τύπου ή στο έντυπο τεχν. στοιχείων του ρυμουλκού). β.Απόβαρο αρθρωτού οχήματος (Αα). Το απόβαρο του αρθρωτού οχήματος καθορίζεται από την σχέση: Αα = AR – Aρ όπου AR το απόβαρον του ρυμουλκού, όπως ορίζεται στην παράγραφο 1β του παρόντος και Αρ το απόβαρο ημιρυμουλκουμένου, όπως ορίζεται στην παράγραφο 2β. γ.Ωφέλιμο φορτίο αρθρωτού οχήματος (Ωα) Το ωφέλιμο φορτίο του αρθρωτού οχήματος υπολογίζεται από την σχέση: Ωα = Μα – Αα ΣΥΡΜΟΙ α.Μέγιστο επιτρεπόμενο βάρος (ΜS) Για να καθορίσουμε το μέγιστο επιτρεπόμενο βάρος συρμού αποτελουμένου από ένα φορτηγό αυτοκίνητο (έλκον όχημα) και ένα ρυμουλκούμενον υπολογίζουμε τις τιμές MS που προκύπτουν από την εφαρμογή των εξής σχέσεων: MS 1 = 2 MR ................(1) MS 2 = 1.000 N..............(2)                 6 MS 3 = 3.36 HR...............(3) MS 4 = 100 md. i1. id. id. (4)       0.15 a MS 5 = MR + Mp..............(5) Κατόπιν συγκρίνουμε τις τιμές MS 1 και MS 2 που προκύπτουν από την εφαρμογή των σχέσεων (1) και (2) και σημειώνουμε την μικρότερη από αυτές. Σελ. 262,9576 Τεύχος 668-Σελ. 142 Επίσης συγκρίνουμε τις τιμές MS 3 και MS 4 που προκύπτουν από την εφαρμογή των σχέσεων (3) και (4) και σημειώνουμε την μικρότερη από αυτές. Η μεγαλύτερη από τις δύο τιμές που σημειώθηκαν κατά τις προηγούμενες συγκρίσεις και την οποία ονομάζουμε MSτ΄ συγκρίνεται με την τιμή MS 5 που προκύπτει από την σχέση (5). Ως τελική τιμή του MS λαμβάνεται η μικρότερη από τις MSτ και MS 5, υπό την προϋπόθεση ότι η τελική αυτή τιμή δεν υπερβαίνει τις αντίστοιχες οριακές τιμές του υπ’ αριθ. 1161/77 Π.Δ/τος και του κατασκευαστού του έλκοντος οχήματος. Σε αντίθετη περίπτωση, το MS περιορίζεται στη μικρότερη από τις δύο αυτές οριακές τιμές. β.Απόβαρο συρμού (AS) Ως απόβαρο του συρμού λαμβάνεται το άθροισμα AS = AR + Αρ όπου AR είναι το οριζόμενο στην παράγραφο 1β και Αρ το οριζόμενο στην παράγραφο 2β του παρόντος. γ.Ωφέλιμο φορτίο συρμού (ΩS) Τούτο υπολογίζεται από την σχέση: ΩS = MS – AS Εάν το ΩS που προκύπτει από τη σχέση αυτή είναι μικρότερο του αθροίσματος Ω + Ωρ περιορίζεται το Ωρ σε τρόπο ώστε να πληρούται τελικά η σχέση: ΩR+ Ωρ = MS –AS. Η απόφαση αυτή να δημοσιευθή στην Εφημερίδα της Κυβερνήσεως. 21.Ε.ι.82 Κώδικας Οδικής Κυκλοφορίας 